AFRIKAANSE OPSOMMING: Hierdie tesis ondersoek die ontwikkeling van rolprentresensies in die pers van Kaapstad in die jare 1928 tot 1930 en gebruik daarvoor resensies van die nuuskoerante Cape Times en Die Burger. Die ondersoek begin met 'n oorsig van die vroeë Suid Afrikaanse rolprentgeskiedenis. Die karakter van rolprentresensie in die gegewe periode word verduidelik deur 'n beskrywing van die algemene funksie om rolprentresensie as "n basis te gebruik en rolprentresensies in die Duitse Weimar Republiek as 'n voorbeeld vir die opvolgende vergelyking te neem. Die basis vir die vergelykende analise is 'n lys van rolprente wat in drie geselekteerde bioskope in Kaapstad gedurende die periode van 1928 tot 1930 gewys is. 'n Gedeelte van die analise behels 'n empiriese studie om die kwantitatiewe ontwikkeling van rolprentrensensies gedurende die gegewe periode te ondersoek. Lengte reekse word gedefinieer om die resensies te karakteriseer, en die verkose gemiddelde lengtes van resensies word gelys vir beide nuuskoerante as ook vir films wat by die geselekeerde cinemas gewys is. Die kwalitatiewe gedeelte van die studie is 'n inhoudanalise van twee geselekteerde groepe van rolprente: 1. rolprente wat resensies van gemiddelde lengte ontvang het en 2. rolprente wat langer as gemiddeld gewys is en resensies van bo-gemiddelde lengte ontvang het. Die ondersoek wys uit dat die Cape Times 'n "kwantitatiewe strategie" gevolg het deur alle rolprente te resenseer, terwyl die Die Burger 'n "kwalitatiewe strategie" gevolg het deur net gekeurde rolprente te resenseer. Die resensies in albei nuuskoerante kan as funkionalisties beskryf word. Die Cape Times lig sy besigheidsgeorienteerde houding uit, deur grotendeels advertensie-gelyke resensies te skryf; Die Burger demonstreer sy politiese orientering deur kommentaar oor die taalgebruik in klankrolprente te lewer en sluit so rolprente en bioskope in die taalstryd in. Die studie demonstreer dat koerante 'n waardevolle inligtingsbron vir navorsing oor die vroeë Suid Afrikaanse rolprentgeskiedenis lewer. Die bestaande standaardverwysing, Thelma Gutsche se The History and Social Significance of Motion Pictures in South Africa 1895-1940 kan suksesvol gekomplimenteer word deur gebruik te maak van Afrikaanse koerante, as ook van die tekste van die Afrikaanse filmkritikus, Hans Rompel.